A Bizottság 1971/2001/EK rendelete

(2001. október 9.)

egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2796/2000/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,

mivel:

(1) Belgium a 2081/92/EGK rendelet 5. cikkével összhangban továbbította a Bizottságnak a Pâté Gaumais név földrajzi árujelzőként való bejegyzése iránti kérelmét.

(2) Spanyolország a 2081/92/EGK rendelet 5. cikkével összhangban továbbította a Bizottságnak az Aceite del Bajo Aragón, Sierra de Cazorla és Arroz de Valencia vagy Arròs de València név eredetmegjelölésként való bejegyzése iránti három kérelmét, valamint a Botillo del Bierzo és az Alcachofa de Tudela nevek földrajzi árujelzőként való bejegyzése iránti két kérelmét.

(3) Az említett rendelet 6. cikkének (1) bekezdésével összhangban megállapításra került, hogy a kérelmek megfelelnek a rendeletben foglalt valamennyi előírásnak, különösen abban a tekintetben, hogy tartalmazzák a rendelet 4. cikkében előírt valamennyi adatot.

(4) Az e rendelet mellékletében szereplő neveknek az Európai Közösségek Hivatalos Lapjában való kihirdetését követően [3], az említett rendelet 7. cikke értelmében nem érkezett tiltakozás a Bizottsághoz.

(5) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal ezek a Közösség egész területén eredetmegjelölésként, illetve földrajzi jelzésként oltalmat élveznek.

(6) E rendelet melléklete kiegészíti a legutóbb az 1356/2001/EK rendelettel [4] módosított 2400/96/EK bizottsági rendelet [5] mellékletét,

ELFOGADTA EZT A RENDELETET:

1. cikk

A 2400/96/EK rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelölést (OEM), illetve mint oltalom alatt álló földrajzi jelzést (OFJ).

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2001. október 9-én.

a Bizottság részéről

Franz Fischler

a Bizottság tagja

[1] HL L 324., 2000.12.21., 26. o.

[2] HL L 208., 1992.7.24., 1. o.

[3] HL C 9., 2001.1.12., 2. o.HL C 11., 2001.1.13., 2. o.HL C 42., 2001.2.8., 2. o.HL C 42., 2001.2.8., 5. o.HL C 51., 2001.2.16., 2. o. ésHL C 56., 2001.2.22., 2. o.

[4] HL L 182., 2001.7.4., 25. o.

[5] HL L 327., 1996.12.18., 11. o.

--------------------------------------------------

MELLÉKLET

AZ EK-SZERZŐDÉS I. MELLÉKLETÉBEN FELSOROLT, EMBERI FOGYASZTÁSRA SZÁNT TERMÉKEK

Húskészítmények

SPANYOLORSZÁG

Botillo del Bierzo (OFJ)

Olajok és zsírok

Olívaolaj

SPANYOLORSZÁG

Sierra de Cazorla (OEM)

Aceite del bajo Aragón (OEM)

Friss és feldolgozott zöldségfélék

SPANYOLORSZÁG

Alcachofa de Tudela (OFJ)

Gabonafélék

SPANYOLORSZÁG

Arroz de Valencia vagy Arròs de València (OEM)

Az I. mellékletben szereplő egyéb termékek

BELGIUM

Pâté gaumais (OFJ)

--------------------------------------------------